Még május végén feltettük a kérdést a Velvet olvasóinak, hogy mégis mit szólnak ahhoz, hogy négy hétvégén át csak a gyalogosoké lesz a Szabadság híd. Kiderült, hogy eléggé megosztja az embereket a dolog. Volt, aki kifejezetten kedvelte a lezárást, még az elején, amíg a célja a közösségi tér megteremtése volt, de a később kialakult fesztiválhangulatot már nem díjazta annyira. Volt, aki szimplán baromságnak tartja az egészet, de személyes élménye nincs a Szabihíddal kapcsolatban.

Egy harmadik vélemény szerint

a városban jók néha az ilyen hülyeségek, elvégre élni szeretnénk benne, nem csak dobozba csomagolva áthajtani rajta napjában kétszer.

Ezzel szemben egy olvasónk röviden így fogalmazta meg a Szabihíddal kapcsolatos érzéseit.

Ha tetszik, ha nem, de július 14-én és 15-én a gyalogosoké lesz a Szabadság híd. És ez így lesz az ezt követő három hétvégén is. Az eseménnyel kapcsolatos fontos infók, hogy hol lehet üldögélni és hol lehet biciklivel közlekedni, hogy lehet-e bármit árulni, hogy merre lehet vécézni és így tovább, az alábbi linken találhatók meg.